חוק חובת המכרזים (תיקון מס' 26), התשפ"ה–2024
הצעת חוק פרטית, הכנסת ה-25
פורסם: ספר החוקים, חוברת 3302, עמ' 22, 2024-11-07T00:00:00+02:00
החוק קובע שתינתן העדפה במכרזים של המדינה ושל גופים החייבים במכרז לפי חוק חובת המכרזים לעסק זעיר, קטן או בינוני ש-50% או יותר מאמצעי השליטה בו נמצאים בהחזקתו של משרת מילואים פעיל, ששירת שירות מילואים 20 ימים לפחות במהלך 12 החודשים לפני המועד האחרון להגשת ההצעות במכרז. 

במצב בו שתי הצעות או יותר קיבלו תוצאה משוקללת זהה במכרז, שהיא ההצעה הגבוהה ביותר, ואחת מהן היא של עסק בשליטת משרת מילואים פעיל – תיבחר הצעתו של משרת המילואים כהצעה הזוכה.  על משרת המילואים לצרף להצעתו הצהרה בדבר היותו משרת מילואים פעיל, שהעסק בשליטתו ושההצעה אינה של חברת בת של עסק המעסיק יותר מ-100 עובדים או שמחזור העסקאות השנתי שלו עולה על 100 מיליון שקלים חדשים.